《赵松雪画马》
元代·郑元祐

地用莫如马，壶头竟何施？寒风善相不假式，何必郭善口齿谢善鬐？

神驹龙变如何按式取，譬之图面八骏令人嗤。君不见房星精飞光，夜流拽练明。

汉善都厩尽凡骨，冀之北土龙方生。儿能引弓射乌鼠，便解骑过宛王城。

玉堂学士亲眼见，貌得风蹄耀流电。山人半世只步行，髀肉何曾识鞍韅。

每每作诗题马图，千金骏骨世所无。人间空费粉墨摹，玄黄牝牡真成诬。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。